Methylphenidat (bedre kendt under handelsnavnet Ritalin®) er et centralstimulerende lægemiddel, der anvendes til at behandle ADHD og relaterede lidelser hos primært børn og unge, men i nyere tid også hos voksne. 
Forbruget af methylphenidat har de seneste år været støt stigende, og en række kontroverser om stoffet har været fremme i medierne både i udlandet og i Danmark. Disse omhandler bl.a. sikkerheden af stoffet, hvor det har været kritiseret, at bivirkningerne ved langtidsbehandling er utilstrækkeligt undersøgt. Desuden har det stigende forbrug rejst etiske spørgsmål om psykofarmakologisk behandling af børn.
Methylphenidats virkning skyldes en generel øgning af niveauerne af signalstofferne dopamin og noradrenalin i hjernen. ("Læs mere..")
